LV Eiropas Savienības Oficiālais Vēstnesis C 199/11

Dalībvalstu paziņotā informācija par valsts atbalstu, kas piešķirts saskaņā ar Komisijas Regulu (EK) Nr. 1857/2006 par līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

2009/C 199/07

Atbalsta Nr.: XA 172/09

Dalībvalsts: Spānija

Reģions: Cataluña

Atbalsta shēmas nosaukums vai individuālā atbalsta saņēmēja uzņēmuma nosaukums: Ayudas en forma de préstamos para la adquisición de maquinaria agrícola que incorpore nuevas tecnologías

Juridiskais pamats: Proyecto de Orden AAR/xxx/2009, por la que se aprueban las bases reguladoras de la línea de préstamos para la adquisición de maquinaria agrícola que incorpore nuevas tecnologías, y se convoca la línea correspondiente al año 2009

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 5 miljoni katram atbalsta shēmas gadam

Atbalsta maksimālā intensitāte: Kā paredzēts Regulas (EK) Nr. 1857/2006 4. pantā, bruto atbalsta intensitāte nedrīkst pārsniegt 50 % mazāk labvēlīgos apgabalos vai 40 % citos apgabalos.

Turklāt katram attiecīgajam uzņēmumam trīs finanšu gadu periodā piešķirtā maksimālā atbalsta summa ir EUR 400 000. Šī summa var pieaugt līdz EUR 500 000, ja ieguldījumus veic mazāk labvēlīgos apgabalos.

Īstenošanas datums: Plānotais datums: 2009. gada 15. jūnijs; jebkurā gadījumā tad, kad Komisija saskaņā ar Regulas (EK) Nr. 1857/2006 20. pantu atbalsta shēmai ir piešķīrusi identifikācijas numuru un publicējusi tās kopsavilkumu tīmekļa vietnē.

Atbalsta shēmas vai individuālā atbalsta ilgums: Līdz 2012. gada 31. decembrim

Atbalsta mērķis: Sniegt lauksaimniekiem aizdevumus lauksaimniecības tehnikas iegādei, kas aprīkota ar jaunākajām tehnoloģijām, lai:

Attaisnotie izdevumi: Saskaņā ar Regulas (EK) Nr. 1857/2006 4. panta 4. punktā noteiktajiem izdevumiem šajā atbalsta shēmā par attaisnotiem uzskata tikai tos izdevumus, kas paredzēti tehnoloģiski progresīvu mašīnu iegādei.

Vienkārši ieguldījumi tehnikas aizstāšanā nav uzskatāmi par attaisnojamiem.

Saņēmēji: Šo atbalstu var pieprasīt fiziskās un juridiskās personas, kam pieder zemnieku saimniecības Katalonijas reģionā un kas nodarbojas ar lauksaimniecības produktu primāro ražošanu jebkurā lauksaimniecības nozarē, ja tie atbilst prasībām, ko piemēro maziem un vidējiem uzņēmumiem.

Atbalsta forma: Procentu likmes subsīdija 100 % apmērā.

Attiecīgā(-ās) nozare(-es): NACE kods A.01 Augkopība un lopkopība, medniecība un saistītie pakalpojumi.

Piešķīrējas iestādes nosaukums un adrese:

Departamento de Agricultura, Alimentación y Acción Rural Gran Vía de les Corts Catalanes, 612-614 08007 Barcelona ESPAÑA

Tīmekļa vietne: http://www20.gencat.cat/docs/DAR/DE_Departament/DE03_Normativa/DE03_03_Projectes_disposicions/2009/Documents/Fitxers_estatics/2009_adquisicio_maquinaria_prestecs.pdf

Papildu informācija: —

Atbalsta Nr.: XA 173/09

Dalībvalsts: Francija

Reģions: Région Limousin

Atbalsta shēmas nosaukums: Aides en assistance technique de la région Limousin aux agriculteurs pour créer ou développer des ateliers de finition de bovins-viande

Juridiskais pamats:: Code Général des Collectivités Territoriales, en particulier articles L 1511-1 à L 1511-3

Délibération no SP7-01-0006 du Conseil régional du Limousin du 18 janvier 2007 portant approbation du Rapport d’orientation de la politique agricole régionale

Délibération no CP9-03-0201 de la Commission permanente du Conseil régional du Limousin approuvant le lancement de l’appel à projets «Développement de la finition des produits bovins en Limousin»

Saskaņā ar atbalsta shēmu plānotie gada izdevumi: EUR 250 000 gadā trīs gadu laikā

Atbalsta maksimālā intensitāte: 80 %

Īstenošanas datums: 2009. gada jūnijs, ar nosacījumu, ka Komisijas Lauksaimniecības un lauku attīstības ģenerāldirektorāta tīmekļa vietnē jau publicēta atbrīvojuma veidlapa.

Atbalsta shēmas ilgums: 3 gadi, tātad līdz 2011. gada 31. decembrim

Atbalsta mērķis: Atbalsta mērķis ir uzlabot un palielināt tehnisko atbalstu, kas nepieciešams, lai kvalitatīvi un kvantitatīvi paplašinātu tādu liellopu gaļas produktu pārstrādi, kuriem piešķirts oficiāls Limuzēnas kvalitātes marķējums, tādējādi sasniedzot šādus mērķus:

mudināt lopkopjus īstenot liellopu nobarošanas telpu izveides vai paplašināšanas projektu ar noteikumiem, kas mazina iespējamos riskus,

izcelt un uzlabot tehniskā atbalsta kvalitāti, ko šajā sakarā sniedz ražotāju organizācijas, iekļaujot šajā atbalstā kvalitātes un tirgus apgādes prasības.

Reģionālās padomes līdzdalība izpaudīsies tā, ka tā daļēji segs tehniskā atbalsta izmaksas, ko ražotāju organizācijas sniegs lopkopjiem ar mērķi uzsākt īstenot liellopu nobarošanas telpu izveides vai paplašināšanas projektu viņu saimniecībās.

Nobarošana liellopu audzēšanas nozarē prasa kompetenci un zināšanas, kas nav iegūstamas vienā dienā. Limuzēna ir reģions ar senām lopkopības tradīcijām, tāpēc nobarošanas telpu izveidei vai paplašināšanai lauku saimniecībā ir nepieciešams atbilstošs tehniskais atbalsts, ko sniegtu kvalificēti konsultanti. Veiksmīga nobarošana un pirmo nobaroto mājlopu grupu iegūšana ir jo svarīgāka tāpēc, ka gadījumā, ja tā neizdodas, tā var nopietni ietekmēt saimniecības finansiālo dzīvotspēju.

Ar šo atbalsta pasākumu reģionālā padome prasīs ražotāju organizācijām īstenot kvalitatīvu tehnisko atbalstu pirmos trīs gadus pēc tam, kad lauksaimnieks būs uzsācis īstenot liellopu nobarošanas telpu izveides vai paplašināšanas projektu. Šajā saistībā ražotāju organizāciju piedāvātajam tehniskajam atbalstam jāietver vispusīga un transversāla pieeja projektam, ļaujot lopkopim novērtēt visa veida ietekmi (ekonomisko, tehnisko, kā arī darba organizēšanas un materiālo ieguldījumu u. c.), ko var izraisīt nobarošanas telpu paplašināšana viņa saimniecībā. Atbalstam arī jāietver posmi, kuros kopā ar lopkopi tiek definēta plānotā produkta kvalitāte, ņemot vērā tirgus prasības (atbilstība, svars, krāsa u. c.) un izaugsmes iespējas, kā arī beigu bilance pēc mājlopu pārdošanas. Visbeidzot, tehniskajam atbalstam jārada saikne ar reģionā īstenoto lauksaimniecības politiku, kas saņem valsts un/vai Eiropas Savienības līdzfinansējumu saskaņā ar Francijas Lauku attīstības plānu (Plan de Développement Rural Hexagonal).

Tādēļ ražotāju organizācijām, kas vēlēsies izmantot šo pasākumu, būs jāpiedāvā pilnīgāks un transversālāks tehniskais atbalsts nekā tas atbalsts, ko tās parasti sniedz.

Attiecināmās izmaksas, ko sedz atbalsta shēma, būs tā tehniskā atbalsta izmaksas, ko ražotāju organizācijas sniedz lauksaimniekiem, izņemot organizācijas administratīvos izdevumus.

Ražotāju organizācijām būs jāsniedz šis subsidētais tehniskais atbalsts visiem reģiona lauksaimniekiem, kas to lūgs, neatkarīgi no tā, vai tie ir šo organizāciju biedri vai nav, no brīža, kad tie apņemas izveidot vai paplašināt liellopu gaļas produktu pārstrādes ražotni un apņemas palielināt to mājlopu skaitu, no kuriem iegūtie produkti lauku saimniecībā tiek pārstrādāti ar oficiālu kvalitātes marķējumu.

Atbalsts tiks piešķirts ik gadu un izmaksāts pa daļām (maksimāli uz trīs gadiem) atkarībā no tā, kā tiks izpildītas atbalsta saņēmēju saistības.

Attiecīgā nozare: Gaļas liellopu audzēšanas nozare

Piešķīrējas iestādes nosaukums un adrese:

Monsieur le Président de la Région Limousin 27 boulevard de la Corderie 87031 Limoges Cedex FRANCE

Tīmekļa vietne: http://www.region-limousin.fr/article.php3?id_article=2371

Papildu informācija: —

Atbalsta Nr.: XA 174/09

Dalībvalsts: Spānija

Reģions: Principado de Asturias

Atbalsta shēmas nosaukums vai individuālā atbalsta saņēmēja uzņēmuma nosaukums: Subvenciones para los servicios de sustitución en las pequeñas y medianas explotaciones agrarias del Principado de Asturias dedicadas a la producción primaria de productos agrícolas

Juridiskais pamats: Bases reguladoras que regirán la concesión de subvenciones para los servicios de sustitución en las pequeñas y medianas explotaciones agrarias del Principado de Asturias dedicadas a la producción primaria de productos agrícolas

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: atbalsta maksimālā summa 2009. gadā būs EUR 250 000.

Atbalsta maksimālā intensitāte: atbalsta maksimālā intensitāte būs 100 %.

Īstenošanas datums: no dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē tiks publicēts atbrīvojuma pieprasījuma reģistrācijas numurs.

Atbalsta shēmas vai individuālā atbalsta ilgums: līdz 2013. gada decembrim.

Atbalsta mērķis: apmaksāt lauksaimniecības kooperatīvu un pārstrādes uzņēmumu izdevumus, kas radušies, izveidojot pakalpojumus, ar kuru palīdzību Astūrijas reģionā mazajos un vidējos uzņēmumos, kuri nodarbojas ar lauksaimniecības produktu primāro ražošanu, aizvietotu lauksaimniekus, lauksaimnieku partnerus vai laukstrādniekus slimības gadījumā un atvaļinājumā.

Piemēro Regulas (EK) Nr. 1857/2006 15. panta 2. punkta b) apakšpunktu.

Saskaņā ar šīs regulas 15. panta 3. punktu atbalstu piešķir subsidētu pakalpojumu veidā, ko sniedz trešās personas, un tajā nav iekļauti tiešie maksājumi ražotājiem.

Saskaņā ar minētās regulas 15. panta 4. punkta nosacījumiem aizvietošanas pakalpojumi, ko sniedz lauksaimniecības kooperatīvi un lauksaimniecības produktu pārstrādes uzņēmumi, ir pieejami Astūrijas reģiona maziem un vidējiem lauksaimniecības uzņēmumiem, kas nodarbojas ar lauksaimniecības produktu primāro ražošanu; dalību šādās grupās vai organizācijās nevar uzskatīt par priekšnoteikumu šo pakalpojumu saņemšanai.

Attiecīgā(-ās) nozare(-es): lauksaimniecības produktu primārā ražošana.

Piešķīrējas iestādes nosaukums un adrese:

Consejería de Medio Rural y Pesca del Principado de Asturias C/ Coronel Aranda, s/n, 4a planta 33071 Oviedo ESPAÑA

Tīmekļa vietne: Vispārīgo noteikumu, kas reglamentē valsts atbalstu, teksts ir pieejams http://www.asturias.es, šādā tīmekļa vietnē:

http://www.asturias.es/Asturias/descargas/PDF%20DE%20TEMAS/Ganadería/servicios_de_sustitucion.pdf

Papildu informācija: —